حمزہ خان

حمزہ خان، ایک پاکستانی اسکواش کھلاڑی ہیں، جنھوں نے آسٹریلیا کے میلبورن میں منعقدہ 2023 ورلڈ جونیئر اسکوواش چیمپئن شپ جیتی۔ 

 ابتدائی زندگی اور خاندان 
حمزہ کا تعلق پشاور خیبر پختونخوا پاکستان سے ہے۔ ان کے ماموں شاہد زمان معروف اسکواش کھلاڑی تھے جو پہلے عالمی نمبر 14 پر تھے۔ سابق عالمی چیمپئن قمر زمان بھی قریبی رشتہ دار ہیں۔ 

 کیریئر 
2016 میں چیف آف ایئر اسٹاف انڈر 11 اسکواش چیمپئن شپ کا ٹائٹل جیتنے کے بعد، حمزہ کو پاکستان اسکواش فیڈریشن نے بطور ٹرینی رجسٹر کرنے کے لیے مدعو کیا تھا۔ اپنے بین الاقوامی کیریئر کے آغاز میں، انھوں نے 2020 میں انڈر 15 برٹش جونیئر اوپن اسکواش چیمپئن شپ جیتی۔ اگلے سال، وہ 2021 انڈر 19 یو ایس جونیئر اوپن اسکواش چیمپئن شپ میں سرفہرست رہا۔ انھوں نے 2022 مینز ورلڈ جونیئر اسکواش چیمپئن شپ میں کانسی کا تمغا حاصل کیا۔ تاہم، ان کے کیریئر کا عروج جولائی 2023 میں اس وقت سامنے آیا جب حمزہ نے آسٹریلیا کے میلبورن میں منعقدہ ورلڈ جونیئر اسکواش چیمپئن شپ جیتی۔ انھوں نے فائنل میں مصر کے محمد زکریا کو 3-1 کے اسکور سے شکست دی۔ وہ 1986 میں جان شیر خان کی کامیابی کے بعد چیمپئن شپ جیتنے والے پہلے پاکستانی ہیں۔ جون 2024 میں حمزہ نے اسلام آباد میں 31 ویں ایشین جونیئر اسکواش چیمپئن شپ میں بوائز انڈر 19 کا خطاب جیتا، جس میں ملائیشیا کے تیسرے درجے کے ہارتھ ڈینیل کو سیدھے سیٹوں میں شکست دی۔

 مزید دیکھیے 
 پاکستان اسکواش فیڈریشن

 حوالہ جات 

زمرہ:اکیسویں صدی کے پاکستانی مرد کھلاڑی
زمرہ:بقید حیات شخصیات
زمرہ:پاکستانی مرد اسکواش کھلاڑی
زمرہ:2006ء کی پیدائشیں

زمرہ:2005ء کی پیدائشیں
زمرہ:پشاور کے کھلاڑی